מ

**שנה"ל תשע"ד**

תלמידים יקרים ומשפחותיהם,

בימים אלה נעשות ההכנות האחרונות לשנת הלימודים תשע"ד. תיכון המושבה ממשיך להתפתח ולהתרחב ובשנה זו ילמדו בתיכון שלנו 890 תלמידים. במהלך הקיץ שיפצנו , צבענו וחידשנו את חדרי הלימוד, הריהוט ואביזרי הלמידה והתאמנו אותם לצרכים של תוכניות הלימודים.

בימים האחרונים קיבלתם עידכונים לגבי שיבוצכם בכיתות לימוד, במקצועות הרחבה לבגרות וקבוצות למידה נוספות וכמו כן נוצר קשר ראשוני עם המחנכים החדשים והוותיקים.

כמנהלת ביה"ס חשובים לי עד מאוד מספר עקרונות, שאני בטוחה שאם נקפיד עליהם ונפתח אותם נרגיש כולנו את הצמיחה וההתפתחות האישית והחברתית קהילתית.

תיכון המושבה הוא הלב החינוכי של זכרון יעקב וככזה עליו לתת תשובות למגוון הנערות והנערים שבאים בין כתליו. ביה"ס עושה ככל יכולתו לתת מענה לקשת רחבה של צרכי התלמידים ויחד עם זאת עליו לשמור על כללים ברורים ובהירים.

תיכון המושבה מאמין בפיתוח ההנעה העצמית של הבאים בפתחו. כדי ליצור הנעה זו חשוב כי התלמידים והמחנכים כאחד יחושו את תחושת השייכות למקום, ויחד נבנה את גאוות היחידה של התיכון שלנו. תחושת המסוגלות האישית שלכם , לעמוד במטלות וביעדים הניצבים לפניכם חשובה לנו מאוד ומכאן שדיאלוג משמעותי הוא מחייב וחשוב. וכמו כן עלינו ליצור בביה"ס את המקום ליזמות ואוטונומיה של השותפים למעשה החינוכי.

תיכון המושבה רואה את ההצטיינות והמצויינות האישית של תלמידיו כדרך חיים .

תלמידי תיכון המושבה הם אזרחי המחר שלנו וככאלה עלינו לתת בידיכם את הכלים שיעזרו לכם להיות קשובים לסביבה ולקהילה ולקחת חלק בעיצוב הסביבה והקהילה בה אתם חיים. כישורי המחר טמונים ביכולת שלכם להיות פתוחים לשינויים ובעלי גמישות חשיבה ויצירתיות אקדמית, חברתית ובינאישית. כחברים בקהילה עלינו ללמוד לתת, לתרום ולקדם תהליכים משמעותיים.

 השגים אקדמים ראויים ותעודת בגרות איכותית היא המפתח לעתידכם וכל אחד מכם צריך לקחת על עצמו את האחריות למצות את יכולותיו בדרך הטובה ביותר עבורו.

אני מאחלת לכל קהילת תיכון המושבה שנת לימודים פוריה ומצמיחה, שנה של שיתופי פעולה משמעותיים עם כל השותפים לעשיה החינוכית.

נזכור כי אם נדע לצעוד בשביל יחדיו, נצליח ללא ספק להגשים את חלומותינו המשותפים.

המידע המצורף בחוברת זו יעזור לנו ליצור את השפה האחידה של תיכון המושבה.

 שנה טובה

 אורלי רוזנברג

 מנהלת תיכון המושבה.

**"יהי כבוד חברך חביב עליך כשלך"** (מסכת אבות, ב, י"ג) **"מה ששנוא עליך- אל תעשה לחברך. זו היא כל התורה כולה "**  (הלל הזקן, שבת ל"א,ע"א)

מטרת הכללים וההנחיות הבאות הינה לסייע ביצירת אורחות חיים בית ספריים שיסייעו לשמור על כבוד הדדי בין כל השותפים לקהילת ביה"ס, יחזקו את הקשר האישי מורה – תלמיד, ויקדמו את הגשמת מטרות ביה"ס והחזון החינוכי. באמצעות כללים ברורים ומוסכמים שיבהירו את הזכויות והחובות של כל הנוטלים חלק בתהליך החינוכי.

התלמיד והמורים יפעלו לשמירת כבוד הדדי מתוך הבנה כי יש להם מטרה משותפת ומתוך הסכמה על הערכים הכלליים הבסיסיים:

* כל מורה זכאי ליחס מנומס ומכבד מצד תלמידיו.
* זכותו של כל תלמיד ליהנות מיחס נאות ומכבד מצד מוריו וחבריו.
* לכל מורה הזכות לנהל את השיעור תוך התחשבות בצורכי תלמידיו.
* לכל מורה ולכל תלמיד הזכות שכל שיעור יתנהל ללא הפרעות.
* זכותו של כל תלמיד לקבל מידע מלא על זכויותיו וחובותיו בביה"ס.
* זכותם של התלמידים והוריהם לקבל מידע שוטף ומעודכן על תפקוד התלמיד בביה"ס.
* זכותו של התלמיד להיפגש לשיחה אישית עם מוריו בשעת הקבלה או במועד אחר בתיאום עם המורה. תלמיד יוכל לפנות למורה המקצועי ולבקש ממנו סיוע באופן ישיר או באמצעות מחנך הכיתה.

במסמך זה מובאים יסודות ערכיים ונהלים המקובלים בבית הספר. אנו מקווים שכל אחד מכם ימצא את הדרך להשתלב כראוי בחיי בית הספר, תוך כדי קיום הוראות ונהלים אלו.[[1]](#footnote-1)

**התנהגות**

**"תיכון המושבה יהווה מסגרת מכבדת ותומכת שתאפשר לכל באיו לחוש מוגנות ולפתח אחריות אישית, תחושת ערך ומסוגלות עצמית".**

**התנהגות בשיעורים**

1. בהישמע הצלצול ימתינו התלמידים למורה בכיתה, מוכנים לתחילת השיעור.
2. במקרה וחלפו עשר דקות והמורה טרם הגיע לכיתה, יש לפנות (באמצעות נציג אחד או שניים) לרכז/ת השכבה או אחראי המערכת או איש ההנהלה (עפ"י הסדר הנ"ל) ולשאול כיצד לנהוג.
3. בכניסתו של המורה לכיתה יעמדו התלמידים בצורה מכובדת, עד שהמורה יבקשם לשבת.
4. המורה והלומדים בכיתה יקפידו על סדר וניקיון לפני תחילת כל שיעור ובסיומו.
5. על התלמיד להתנהג כיאות במהלך השיעור. כללי ההתנהגות מחייבים את התלמידים בכל

פעילות חברתית, אשר מתקיימת גם מחוץ לכותלי ביה"ס ובהפסקות

1. יש להישמע להוראות המורה. מורה רשאי לבקש מתלמיד לשנות את מקום ישיבתו.
2. מורה רשאי לבקש מתלמיד לעזוב את השיעור, במקרה של בקשה מעין זו התלמיד יעזוב את הכיתה מיד. אם לדעתו, נעשה לו עוול, יפנה אל המורה עצמו לאחר השיעור לברור העניין. לאחר מכן יפנה התלמיד למחנך/ת או רכז/ת השכבה לבירור נוסף. (הפנייה עפ"י הסדר הנ"ל).
3. שימוש בטכנולוגיה אישית (טלפון סלולרי, מצלמות, מכשירי MP3 וכו')
* ביה"ס ממליץ לא להביא לביה"ס טלפונים ומכשירים ניידים. הבאתם היא באחריות ההורים והתלמידים. ביה"ס יימנע לחלוטין מלטפל בנזק או בגניבה של המכשיר, ובוודאי שלא יהיה אחראי לנזק, לאובדן או לגניבה.
* בכל מקרה, אין לעשות כל שימוש בטלפון הנייד במהלך השיעור לכל מטרה שהיא (כולל שימוש במכשיר כמחשבון או בדיקת השעה). תלמיד אשר ישתמש בטלפון סלולרי במהלך השיעור או שמכשירו יצלצל בזמן השיעור,המורה רשאי לדרוש מהתלמיד להעביר לידיו את המכשיר עד סוף השיעור ו/או לכל פרק זמן אחר. המכשיר יוחזר לתלמיד ו/או להוריו על-פי שקול הדעת של המורה / מחנך הכיתה /רכז/ת השכבה ו/או מנהלת ביה"ס.
1. תלמיד המתבקש ע"י המורה לעזוב את הכיתה ינהג ע"פ הנחיות המורה וזאת מבלי להפריע למהלך התקין של השיעור. בכל מקרה תתועד הרחקתו של התלמיד בתוכנת המשו"ב . ייערך מעקב אחר מס' הוצאותיו של התלמיד מהכיתה וינקטו נגדו צעדים משמעתיים .
2. הלומדים בכיתה ירימו כיסאות לאחר השיעור האחרון.
3. דין שיעור מילוי מקום כדין שיעור רגיל, על כל החובות והמטלות הנובעות מכך.

.

**הופעה**

**כל תלמידי ביה"ס מחויבים בתלבושת בית-ספרית ובהופעה נאותה ללימודים.** אי הגעה עם תלבושת ביה"ס נחשבת להפרת משמעת. תלמיד שיגיע ללא תלבושת לא יורשה להיכנס לשיעור/יוצא מהשיעור וירשמו לו חיסורים לא מוצדקים בשיעורים בהם לא ישתתף עד אשר תובא לו התלבושת ע"י הוריו (חיסורים אלה ישוקללו בשיטת המנות).

**חולצה** – חולצה ועליה סמל ביה"ס. אפשרי: "טישרט", סווטשרט, ריב ופולו. החולצה יכולה להיות בכל צבע חלק לבחירת התלמיד. כמו כן תיהיה לכל תלמיד חולצה אחת בצבע תכלת בהיר לשיעורי חינוך גופני וחולצה לבנה לטקסים ארועים.

**מכנסיים:** יש להופיע עם מכנס חלק ללא קרעים בצבע

 אין להגיע במכנסונים קצרצרים, בחצאיות או בשמלות המסתיימים מעל גובה הברך.

 לשיעורי חינוך גופני - מכנסי התעמלות, טרנינג או טייטס.

**נעלים:** נעלים סגורות, או סנדלים סגורות הן הבטיחותיות ביותר.לסיורי של"ח ו/או לסדנאות חובה להגיע בנעליים סגורות ולשיעורי חנ"ג יש להגיע עם נעלי ספורט. אין להופיע לביה"ס בנעלי בית, נעלי ים או יחפים.

לטקסים ואירועים מיוחדים (עפ"י הנחיות ביה"ס) – חולצה לבנה עם סמל ביה"ס.

לשיעורי חינוך גופני – חולצה בצבע תכלת בהיר עם סמל ביה"ס. תלבושת זו מיועדת לשיעורי חנ"ג בלבד, ואין להישאר בתלבושת זו בשעת השיעורים הרגילים.

**נוכחות**

1. נוכחות מלאה בשיעורים ובפעילות הבית-ספרית מהווה מרכיב חשוב בהצלחת התלמידים ותנאי
 בסיסי להתנהלות תקינה של הלימודים.

2. חובה להגיע באופן שוטף וסדיר בהתאם למערכת הלימודים.

3. מעקב נוכחות יבוצע באופן רציף ועקבי ע"י מורי ביה"ס וידווח למשו"ב. 4. פעילויות ביה"ס לרבות פעילויות תרבות, טיולים, סיורים לימודיים ופעילויות העשרה הן חלק
 בלתי נפרד מתוכנית הלימודים וההשתתפות בהן הינה חובה.

5. אין לעזוב את שטח ביה"ס עד תום יום לימודים ללא אישור מחנך/ת, רכז/ת או חבר הנהלה

**היעדרויות**

התלמידים נדרשים להגיע לכל השיעורים כסדרם בהתאם למערכת השעות שנמסרה להם. בעת הערכת הישגיהם ילקחו ההיעדרויות בחשבון כמדד לציון.

עם זאת, קיימות היעדרויות המוכרות כמוצדקות :

א. אבל על קרוב מדרגה ראשונה – היעדרות של שבוע.

ב. אבל על קרוב משפחה שאינו מדרגה ראשונה – יום אחד.

ג. שמחה מדרגה ראשונה – היעדרות של יום אחד.

ד. זימון ללשכת גיוס או מבדקים לצבא ,בתנאי שהוצג אישור השתתפות בפועל.

ה. פעילות חברתית מטעם בית הספר, תנועות נוער, נבחרות בית הספר – באישור מראש של בית הספר.

ו. מבחן תיאוריה ראשון ומבחן מעשי ראשון בנהיגה.

ז. אשפוז/בדיקה בבית חולים עם הצגת אישורים רפואיים.

ח. מחלה מעל 3 ימים עם הצגת אישור מתאים.

 בקשות חריגות לאישור היעדרות, שאינן ברשימה הנ"ל, תוגשנה בכתב ע"י התלמיד למחנך הכיתה.

**היעדרות לפני בחינה**

1. תלמיד שנאלץ להיעדר יום לפני הבחינה או בבוקר הבחינה, מחובתו להודיע מראש למחנך/ת

הכיתה. במידה ונעדר מסיבה שאיננה מוצדקת – יופחתו 10 נקודות מציון הבחינה שלו.

היעדרויות בלתי מוצדקות יביאו להפחתה משמעותית בציוני המקצועות.

2.במידה וביום הבחינה הגיע התלמיד לבחינה בלבד, ולא נכנס לשיעורים לפניה ואחריה, ללא סיבה מוצדקת, יופחתו 10 נק' מציונו.

3. במקרה של היעדרות מוצדקת ומאושרת יוכל התלמיד להיבחן בבחינת משנה שתתקיים, בצורה מסודרת, בשעות שתקבענה ע"י הנהלת ביה"ס.

**אין לעזוב את שטח בית הספר במהלך יום הלימודים**.

בית הספר איננו אחראי על בטחונו או בטיחותו של תלמיד המפר הוראה זו.

אם היציאה מתוכננת, יביא התלמיד מבעוד מועד בקשה בכתב מההורים ויקבל לכך את אישור מחנך/ת הכיתה.
אם היציאה אינה מתוכננת, יקבל התלמיד אישור מהמחנך/ת או רכז/ת השכבה או כל חבר הנהלה אחר, לאחר שיחה טלפונית וקבלת אישור ההורים. את האישור יש להציג בשער ביה"ס ולהפקידו בידי השומר. אין לעזוב את ביה"ס ללא האישור הנ"ל.

**תלמיד שיעזוב את שטח ביה"ס ללא אישור יוזמן לשיחה עם מחנך/ת הכיתה ורכז/ת השכבה,**

**ויטופל משמעתית**.

**איחורים**

בית הספר רואה חשיבות רבה בהקפדה על לוחות זמנים וכיבוד זמנו של האחר.

לפיכך, יש להקפיד להגיע בזמן לשיעורים.

* כל כניסה לכיתה לאחר שהמורה נמצא בכיתה נחשבת לאיחור. תלמיד אשר איחר לשיעור, ירשום המורה הערת איחור במשו"ב.
* תלמיד שאיחר 15 דקות או יותר, ירשם לו חיסור באותו מקצוע, אך הוא יורשה להיכנס לכיתה.
* תלמיד שהמעקב במשו"ב יצביע על בעיית איחורים / חיסורים יוזמן עם הוריו לשיחה עם המחנך / הרכז / מנהלת ביה"ס.

**הרחקת תלמיד מלימודים** - הרחקה משמעותה הוצאת התלמיד מהכיתה או מביה"ס והשעייתו מהלימודים כאמצעי להענשה או למניעת אלימות. יש כמה רמות להרחקה:

**הרחקה משיעור עד תומו ע"י המורה המקצועי.** ההרחקה תתועד כהערת מעקב במשו"ב + רישום הפרעה במשו"ב + תיוק בתיק האישי.

**הרחקה ממספר שיעורים באותו יום.**
המחנך רשאי, בידיעת רכז השכבה, להרחיק תלמיד עד סוף יום הלימודים. במקרה זה, ייכנס התלמיד לספריה עד תום הלימודים של הכיתה, או יועסק בעבודות בתחום ביה"ס, או ישובץ לשבת בכיתה מקבילה. מחנך הכיתה יודיע להורים על כך בכתב עוד באותו היום.

**הרחקה מיום לימודים** – רכז/ת השכבה רשאי , באישור סגנית המנהלת להרחיק תלמיד מיום לימודים. התלמיד יהיה מנוע מלהגיע לבית הספר במשך אותו היום.

 **הרחקה לשניים – שלושה ימים** תתבצע באישור מנהלת בית הספר והסגנית.

 **הרחקה מעל לחמישה ימים**– במקרים קיצוניים יורחק התלמיד לתקופה ממושכת יותר,בהחלטת מנהלת ביה"ס ובאישור המפקח על בית הספר. הרחקה כזו תלווה בצעדים שתוארו לעיל ובתוספת ועדה שתדון בעתידו של התלמיד בבית הספר.

1. תלמיד שהורחק מהכיתה, תחשבנה לו היעדרויותיו כהיעדרויות בלתי- מוצדקות.
2. חזרה מהרחקה מיום לימודים אחד או יותר תבוצע רק בליווי ההורים ולאחר שיחה שלהם עם מחנך הכיתה/ רכז השכבה / הנהלת ביה"ס.
3. בכל מקרה של הרחקה ההורים יקבלו דיווח טלפוני יום לפני ביצוע ההשעיה והתלמיד יוכל לערער על ההחלטה בפני רכז/ת השכבה או סגן המנהל.

התלמיד יחויב להשלים את ידיעותיו בחומר הלימודים שנלמד בכיתה במשך ימי ההרחקה.

**עבירות משמעת חמורות**

עבירות משמעת חמורות יטופלו באופן נחרץ ועיקבי ע"י הנהלת ביה"ס ,המורים
והמחנכים הקשורים לעניין.

|  |  |
| --- | --- |
| **כללי התנהגות** | **תגובות ביה"ס** |
| אלימות פיזית- פסולה ואסורה!  | אלימות פיזית תטופל ע"י המורה הנוכח במקום האירוע באופן הבא:1. שיחת בירור ותיעוד בתיק האישי.
2. השעיית התלמיד בהתאם לחומרת האירוע.
3. זימון התלמיד בליווי הוריו לשיחה עם המורה הנוכח והמחנך.

\* במקרים חמורים ידווח למשטרה. |
| בתיכון "המושבה" נוהגים בכבוד הדדי, כלפי כל באי ביה"ס. הרמת קול, שימוש במילים בוטות, התחצפות  ואיומים אינם מקובלים בבית ספרינו. | אלימות מילולית תטופל באופן הבא:1. שיחת בירור ותיעוד בתיק האישי.
2. יידוע הוריי התלמיד ו/או הזמנתם לשיחה.
3. תגובה כלפי התלמיד על פי שיקול בית הספר – ובכלל זה השעיה.
4. השעיית התלמיד בהתאם לחומרת האירוע.

\* במקרים חמורים ידווח למשטרה. |
| שמירה על רכוש – משאבים ניכרים הושקעו במבני בית הספר ובאבזורם.יש לשמור על רכוש בית הספר וניקיונו בכיתות, במסדרונות, בשירותים ובחצרות.  | ונדליזם והשחתת רכוש ביה"ס נתפסים כאלימות ויטופלו באופן הבא:1. שיחת בירור ותיעוד בתיק האישי.
2. יימסר דיווח להורה התלמיד ובמקרה הצורך הזמנתם לשיחה.
3. התלמיד יישא בנזק וישלם את עלותו ו/או תיקונו.
4. תינתן תגובה על פי שיקול הצוות החינוכי – ובכלל זה השעיה מבית הספר.

\* במקרים חמורים ידווח למשטרה. |
| חל איסור מוחלט על שתיית משקאות אלכוהוליים או שימוש בחומרים אסורים בתחומי ביה"ס ובפעילויות בית ספריות | תלמיד שנתפס בעבירה זו, יורחק לאלתר מביה"ס עד לקיומה של מועצה פדגוגית, בה יתקיים דיון על המשך לימודיו/ה בביה"ס \* במקרים חמורים ידווח למשטרה. |

**עישון סיגריות**
חוזר מנכ"ל משרד החינוך **מבהיר באופן חד משמעי את האיסור על עישון** בשטח בית הספר. אין לעשן ברחבי ביה"ס ובכל פעילות מטעם ביה"ס. תלמידים שימצאו מעשנים בשטח בית הספר:

 - בפעם הראשונה:התלמיד יועבר לטיפול רכז/ת השכבה. תירשם הערה בתיק האישי,
 יועבר דיווח להורים ותוטל מטלה חינוכית בנושא על התלמיד.

 - בפעם השנייה: יוזמנו ההורים לשיחה אצל סגן מנהלת ביה"ס, והתלמיד ישא בעונש
 חינוכי.
 - במידה והתלמיד ימשיך לעשן בבית הספר, יועלה לוועדת משמעת וישקלו דרכים תגובה נוספות,
 עד הרחקה מבית הספר.

**פעילות של"ח ופעילות ערכית-חברתית**פעילות של"ח הינה חלק בלתי נפרד מתוכנית הלימודים בביה"ס. תלמיד הנעדר מיום של"ח צריך להשלימו בתיאום עם המחנך/ת ומדריך השל"ח.
עם זאת, תלמיד שציונו אינו תקין בהתנהגות ואשר אינו מקבל סמכות מורית, אינו רשאי להשתתף בפעילויות ערכיות-חברתיות.

**בטחון ובטיחות**

* בשער ביה"ס נמצא שומר. התלמידים מתבקשים להישמע להוראותיו.
* אין להיכנס לשטח בית הספר באופנוע או קטנוע.
* אסור השימוש ב"סקייטבורד" בשטח ביה"ס מטעמי בטיחות.
* אין להכנס עם אופניים לשטח ביה"ס יש להשאירן בחוץ במקום המיועד להן.

הקפידו על כללי הבטיחות במיוחד בשעורי המעבדה ובשעורי החינוך הגופני .

חשוב להצביע על ליקויים בטיחותיים כגון : חשמל, מים, בור ,פתחים וכו', ולהודיע למחנך

הכיתה או הנהלה. הקפדה על הוראות אלה והגברת הערנות יבטיחו את שלומנו.

**עזרה רפואית**

* תלמיד הזקוק לטיפול רפואי יופנה למזכירות ביה"ס וההנהלה ע"י המורה המקצועי המלמד בכיתה או המחנך/ת , אשר ידאגו לפנות ישירות לחברת נ.ט.ל.י שרותי רפואה או מד"א.
* בכל מקרה שתלמיד נפצע בביה"ס, בדרכו לביה"ס או בשובו לביתו, עליו לדווח על המקרה במהירות האפשרית למזכירות ביה"ס, לקבלת טיפול רפואי והודעה להורים. כמו כן יש צורך במילוי דו"ח תאונה.

**נהלים בתחום הלימודי**

**"בית הספר יאפשר לתלמידיו פיתוח מיומנויות אקדמיות ורכישת כלים להצלחה לימודית מיטבית בתיכון, באקדמיה ובלמידה מתמשכת לכל** **אורך חייו כבוגר**.
זכותו של כל תלמיד ללמוד, להתפתח ולמצות את כישוריו, מתוך אחריות אישית ללימודיו וסיוע של כלל סגל בית הספר". (מתוך מטרות תיכון המושבה)

### מבחנים / בחנים

1. המבחנים יערכו עפ"י לוח מבחנים, שיתוכנן לכל כיתה ע"י ראש תחום פדגוגיה.. הלוח יפורסם לא יאוחר משבועיים לפני המבחן על לוח המודעות ובאתר הבית ספרי.
2. התלמידים יקבלו הודעה על היקף החומר ועל מבנה המבחן מהמורה שבוע ימים לפני מועד המבחן.
3. לא יתקיימו יותר ממבחן אחד ביום ומשלושה מבחנים בשבוע, אלא במקרים מיוחדים ובאישור חריג של ראש תחום פדגוגיה.
4. הנחיות בחינה:
	1. מבחנים ייכתבו בעט כחול או שחור בלבד ולא בעפרון. ערעור על בחינה יתאפשר אם נכתבה בעט בלבד, ללא מחיקות טיפקס.
	2. בתחילת המבחן תיקי התלמידים ירוכזו ליד הלוח. מכשירים סלולאריים יהיו כבויים בתיקי התלמידים בלבד (כבכל שיעור)
	3. אין לצאת מהכיתה בזמן המבחן!
	4. לא תאושר היבחנות ללא תלבושת בית-ספרית.
5. **בוחן** - הוא מבדק על חומר שנלמד בשניים עד שלושה שעורים אחרונים, או על שעורי בית.
הבוחן אינו מחייב הודעה מוקדמת.
6. בוחן יכול להתקיים בכל יום בלי קשר למבחנים הנערכים באותו שבוע. ניתן לקיים שניים עד שלושה בחנים ביום.
7. עם זאת, ניתן לקיים בוחן אחד לכל היותר ביום בו מתקיימת בחינה.
8. אין לתת בוחן כעונש.
9. מבחן יוחזר לתלמידים תוך שבועיים מיום המבחן. בוחן יוחזר תוך שבוע. את הבחנים והמבחנים יש להחזיר בכיתה באופן אישי. אין למסור מבחן או בוחן לתלמיד אחר. ציונים יפורסמו במשו"ב הבית ספרי.
10. **יש לשמור על טוהר הבחינות**. תלמיד שלא ינהג עפ"י טוהר הבחינות (העתקות, שיחות, שימוש בסלולרי וכיו"ב), ציונו יהיה אפס. ביה"ס מגלה אפס סובלנות להעתקה בבחינות.
לא תינתן האפשרות להיבחן במועד ב' לאחר העתקה.
11. **ערעור על ציון בחינה:** יש להגיש טופס ערעור למורה ולנהוג ע"פ ההנחיות בטופס. טופס ערעור ניתן לקבל מרכזי השנתונים או רכזי מקצוע.

**מועדי ב'**

1. כל תלמיד אשר נעדר ממבחן מסיבה מוצדקת רשאי לגשת למבחן מועד ב' לאותה בחינה. המורה יבדוק את בחינת מועד ב' רק אם צורף אליה טופס בקשה למועד ב' מאושר.
2. מועדי בחינות מועדי ב' ייקבעו ויפורסמו על גבי לוח הבחינות והן תתקיימנה שלא בשעות הלימודים. מועד ב' אינו נכלל במניין הבחינות השבועיות. לפיכך, יתכן מצב בו תלמיד יאלץ להיבחן ביותר משלושה מבחנים בשבוע.
3. אין לקיים מבחני מועדי ב' עבור בחנים.

### מפתח לחישוב ציון מחצית לתעודה.

1. ציון אקדמי 100% -

מבחנים 70%

בחנים 30%

1. ציון תפקודי 100%

נוכחות 40%

הגשת מטלות ושיעורי בית 25%

הבאת ציוד 15%

השתתפות פעילה 10%

הפרעה למהלך התקין של השיעור 10%

1. ציון סופי למחצית – 80% ציון אקדמי

 20% ציון תפקודי

1. ציון סופי שנתי – 50% כל אחת מהמחציות.

### ציון שנתי (ציון בית ספרי/ ציון "מגן")

1. הציון **בתעודת הבגרות** משוקלל מ- 50% ציון שנתי (בית ספרי/"ציון מגן") ומ- 50% ציון בחינה חיצונית (בחינת הבגרות).
2. הציון השנתי (הבית ספרי) מורכב ממכלול הישגיו של התלמיד במקצוע מסוים בבית הספר.
3. הציון השנתי יורכב בדרך הבאה:
4. אם המקצוע נלמד במשך שנה אחת, יורכב הציון הבית-ספרי כדלהלן:
	1. 70% - הציון השנתי (ממוצע שני הסמסטרים).
	2. 30% - ציון בחינת המתכונת.
5. אם המקצוע נלמד במשך שנתיים, יורכב הציון הבית-ספרי כדלהלן:
6. 20% - ציון השנה הראשונה
7. 50% - ציון השנה השנייה
8. 30% - ציון בחינת המתכונת.
9. הציונים השנתיים יובאו לידיעת התלמידים עד ארבעה ימים לפני בחינת הבגרות.
10. **ערעור על ציון שנתי** יתקבל עד יום לפני קיום בחינת בגרות בטופס המיועד לכך. ערעור ביום בחינת הבגרות לא יתקבל כלל. הערעור יידון בוועדה שתכלול את המורה המקצועי, רכז המקצוע, רכז השכבה והמנהלת הפדגוגית. אם התלמיד קיבל תשובה שלילית, הוא רשאי לפנות למנהלת הפדגוגית ולהציג בפניה את טיעוניו המצדיקים את הערעור. החלטת המנהלת הפדגוגית היא סופית.
11. **תלמיד אשר נעדר מלימודים מעל 30% במקצוע שבו ניגש לבגרות לא יהיה זכאי לציון שנתי,** אלא אם המועצה הפדגוגית תאשר את היעדרויותיו.
בית הספר רשאי שלא להגישו כלל לבחינת הבגרות.

**נוהל מעבר ממקצוע בחירה אחד למשנהו**

## העברה מרמה לרמה במקצועות אנגלית / מתמטיקה / פיזיקה

1. העברת תלמיד תתבצע עפ"י קריטריונים ברורים, המאושרים סופית ע"י רכזי המקצועות וראש תחום פדגוגיה.
2. לא תתקיים העברה בטרם קיבלו התלמיד והוריו דיווח שוטף לגבי הצלחותיו / כשלונותיו של התלמיד לאורך התקופה.
3. לא תתקיים העברה בטרם הוזמן התלמיד / הוריו לשיחה עם הצוות המקצועי והתקבל מכתב התרעה ו/או סיכום שיחה.
4. לפני המעבר תתקיים שיחה עם המורה הקולט את התלמיד כדי להערך לקליטה מייטבית בקבוצה החדשה.
5. רכזי המקצוע אחראים על עדכון השינוי במנב"ס.

**מעבר תלמיד ממסלול בחירה אחד למשנהו**

1. ניתן לבקש לעבור ממקצוע בחירה אחד למשנהו עד אחרי חגי תשרי.
2. תלמידים שנרשמו על תנאי למסלולים מורחבים ו/או שאינם מצליחים לעמוד בדרישות המקצוע, תתקבל לגביהם החלטה עד ליום ההורים הראשון.
3. תלמיד חייב ללמוד שני מקצועות מורחבים לאורך שלוש שנים ( להוציא מקרים מיוחדים בהם תדון המועצה הפדגוגית ותאשר)

## תעודות הצטיינות

בכל סימסטר, בישיבות הפדגוגיות, ידון הצוות החינוכי בבחירת תלמידים מצטייניים כיתתיים / שכבתיים.

תלמידים מצטיינים הינם תלמידים שאין להם בעיות משמעת / התנהגות / נוכחות וכד'. תלמידים מצטיינים הינם תלמידים הלומדים לימודים מלאים כולל 2 מקצועות הרחבה במסלול הבחירה.

( להוציא מקרים מיוחדים בהם תדון המועצה הפדגוגית ותאשר)

 כמו כן תוענקנה תעודות הצטיינות לתלמידים שמצטיינים באופן בולט בפעילויות חברתיות ערכיות תרבותיות בבית הספר.

התעודות תוענקנה במסגרת בית ספרית.

**ספרייה**

בשעה טובה אנו פותחים השנה את הספרייה של תיכון המושבה. הספרייה תוכל לתת לתלמידים מענה כמקום ללמידה עצמית, הכנת שיעורי בית ועבודה עם ספרי יעץ. הספרייה לא תשמש כמקום למפגש חברתי והתלמידים שיבחרו ללמוד בספריה ינהגו ע"פ הכללים ש המקום וישמעו להוראות הספרניות.

כמו כן אנו מתחילים השנה את מפעל השאלת הספרים אשר יאפשר לתלמידינו קבל את ספרי הלימוד שלהם בבית הספר ויחסוך מהתלמידים וההורים להתרוצץ ולרכוש את ספרי הלימוד. מפעל השאלת הספרים אף מאפשר התייעלות ברכישת הספרים על פי המטרות הפדגוגיות של ביה"ס וכן ע"פ קצב ההתקדמות של התלמידים.

* שעות פתיחת הספרייה יפורסמו בתחילת שנת הלימודים.
* תלמידים ייקחו ספרי לימוד בסיום החופש הגדול ואחרי שהסדירו תשלום אגרת חינוך במזכירות ביה"ס.
* אם חסר ספר לכיתה שלמה תתבצע חלוקתו בתאום של המורה עם הספרייה באופן קולקטיבי.
* הספרים מקוטלגים ורשומים תחת קוד. על התלמידים לדאוג ולהקפיד, שהספר האישי שלהם, עליו חתמו, לא הוחלף עם חברם לספסל הלימודים. החזרת הספרים מתבצעת על פי זיכוי הקוד.
* תלמיד, שאיבד ספר יוכל לקנות ספר חדש או לשלם את מחיר הספר שאבד במזכירות ביה"ס וזאת אך ורק על פי המועדים שיקבעו ע"י הנהלת ביה"ס.
* מי שחייב ספרים משנת הלימודים קודמת לא יוכל לקבל ספרי לימוד בשנת לימודים חדשה וזאת עד שישלים חובת החזרתם או תשלום בגין אובדן.
* לקראת סוף שנת הלימודים יקבל כל תלמיד לביתו תדפיס עם שמות כל מלאי הספרים שעליו להחזיר עד סוף שנת הלימודים.
* הספרייה חייבת להערך מראש, בכל שנה, להשלמת מלאי הספרים ולכן ספרים שלא יוחזרו במועד, שנקבע יהיה דינם כספרים שאבדו והתלמיד יחוייב כספית.
* תלמיד אשר מבקש להשאיר ברשותו ספרי לימוד לחופשת הקיץ ו/או עד לסיום בחינת הבגרות, יבקש אישור מהספרנית . השארת ספרים בחופשת הקיץ ללא אישור יחשבו כאובדן והתלמיד יחויב באגרת החינוך של השנה הבאה בשל חסרונם.
* תלמיד אשר יחזיר ספר שאינו ראוי – קרוע, מקושקש, מושחת, רשאית הספרנית לנהוג בו כמי שלא החזיר ספר. באחריות התלמיד לבדוק את ספר הלימוד לפני ולסרב לקבלו מראש באם הוא אינו ראוי ללמידה. לא תתקבלנה בקשות בדיעבד.
* נשמח לראות תלמידים שיהיו מוכנים לתרום מזמנם כדי לעזור באופן קבוע בספריה. במסגרת תרומה לקהילה.

לוח צלצולים ומערכת שעות

|  |  |
| --- | --- |
| שעות | שיעור |
| 08:15-09:00 | 1 |
| 09:00-09:45 | 2 |
| 09:45-10:00 | הפסקה |
| 10:00-10:45 | 3 |
| 10:45-11:30 | 4 |
| 11:30-11:45 | הפסקה |
| 11:45-12:30 | 5 |
| 12:30-13:15 | 6 |
| 13:15-13:45 | הפסקה |
| 13:45-14:30 | 7 |
| 14:30-15:15 | 8 |
| 15:15-15:25 | הפסקה |
| 15:25-16:10 | 9 |
| 16:10-16:55 | 10 |
|  |  |
|  |  |

|  |  |  |  |  |
| --- | --- | --- | --- | --- |
| **המועד** | יום בשבוע | **תאריכים (עברי)** | **תאריכים (לועזי)** | **הלימודים יתחדשו ב:** |
| 2013 |
| **פתיחת שנת הלימודים** | ג | כ"א אלול | 27 באוגוסט |  |
| **ראש השנה** | ד- ש | כ"ט אלול- ג' בתשרי | 4-7 בספטמבר | ביום א' 8 לספטמבר |
| **צום גדליה** | א | ד' תשרי | 8 בספטמבר |  |
| **יום הכיפורים וסוכות** | ו-ש | ט' בתשרי-כ"ד תשרי | 13-28 בספטמבר | ביום א' 29 בספטמבר |
| **יום הזיכרון לרחבעם זאבי ז"ל (11 שנים להירצחו)** | ה | כ"ט בתשרי | 3 באוקטובר |  |
| **יום הזיכרון ליצחק רבין ז"ל (17 שנים להירצחו)** | ד | י"ב בחשון | 16 באוקטובר |  |
| **חג הסיגד** |  |  |  |  |
| **יום הזיכרון לדוד בן גוריון ז"ל** | א | ז' בכסלו | 10 בנובמבר |  |
| **חג חנוכה** | ה-ה | כ"ה בכסלו-ב' בטבת | 28 בנובמבר- 5 בדצמבר | ביום ו' 6 בדצמבר |
| **צום י' בטבת** | ו' | י' בטבת | 13 בדצמבר |  |
| **ציון יום זאב ז'בוטינסקי ז"ל במערכת החינוך** | ו' | י' בטבת | 13 בדצמבר |  |
| **2014** |
| **ט"ו בשבט** | ה' | ט"ו בשבט | 16 בינואר | איננו יום חופשה |
| **תענית אסתר (הוקדמה)** | ה' | י"א אדר | 13 במרץ |  |
| **יום הזיכרון ליוסף טרומפלדור ז"ל** | ה' | י"א אדר | 13 במרץ |  |
| **חג פורים** | א'-ב' | י"ד- ט"ו באדר ב' | 16-17 במרץ | ביום ג' 18 במרץ |
| **חג פסח** | א'-ג' | ו' בניסן- כ"ב בניסן | 6-22 אפריל | ביום ד' 23 אפריל |
| **יום הזיכרון לשואה ולגבורה (נדחה)** | ב' | כ"ח בניסן | 28 באפריל |  |
| **יום הזיכרון לחללי צה"ל (נדחה)** | ב' | ה' באייר | 5 במאי |  |
| **יום העצמאות** | ג'  | ו' באייר | 6 במאי | ביום ד' 7 במאי |
| **ציון יום בנימין זאב הרצל ז"ל במערכת החינוך** | ו' | כ' בתמוז | 18 ביולי |  |
| **ל"ג בעומר** | ב' | י"ט באייר | 19 במאי | יום שלישי 20 במאי |
| **יום ירושלים** | ד' | כ"ח באייר | 28 במאי |  |
| **יום הזיכרון ליהודי אתיופיה שנספו בדרכם לישראל** |  |  |  |  |
| **חג השבועות** | ג'-ו' | ה'-ח' בסיון | 3-6 ביוני | יום א' 8 ביוני |
| **פגרת קיץ** | ש' | כ"ג בסיון | 21 ביוני- 26 באוגוסט | ביום ד' 27 לאוגוסט |
| **שבעה עשר בתמוז** | ג' | י"ז בתמוז | 15 ביולי |  |
| **תשעה באב** | ג' | ט' באב | 5 באוגוסט |  |

****

**לוח חופשות ארועים ומועדים**

.

.

.

. **התחייבות התלמיד לקיים את תקנון ביה"ס**

.

.

. קראתי את תקנון ביה"ס בעיון רב

.

. ידועים לי כל הכללים המחייבים בביה"ס ואני מתחייב לעמוד בהם.

.

.

.

.

. \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

. חתימה שם התלמיד תאריך

.

.

....................................................................................................................................................

.

.

. **ידיעת ההורים את הכללים המחייבים בביה"ס**

.

. קראנו את תקנון ביה"ס. ידועים לנו הכללים המחייבים את כלל תלמידי ביה"ס.

.

.

.

.

.

. \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

. חתימה שם ההורה תאריך

.

.

.

.

.

...................................................................................................................................................

.

.

.

.

. העתק: תיק אישי

**אישור השתתפות בפעילויות חוץ בית ספריות.**

תיכון "המושבה" מקיים לאורך השנה פעילויות רבות ומגוונות במסגרת תוכנית הלימודים. הפעילויות כוללות סיורים וטיולים, נסיעות למוזאונים, הצגות ומופעים ופעילויות בסביבה הקרובה.

אנו מבקשים מכם לאשר בספח המצורף את השתתפות בנכם/בתכם הלומד/ת בתיכון "המושבה "בכל פעילויות הכיתה וביה"ס.

לא ניתן להוציא תלמידים לפעילויות חוץ בית ספריות ללא חתימת הורים ובכדי למנוע מצבים בהם לא מתקבל אישור בבוקר היציאה נבקשכם לחתום על ספח זה באופן חד פעמי התקף לשנת הלימודים תשע"ד .

שימו לב –

1.אישור זה אינו תקף לטיולים שנתיים הכוללים לינת לילה.

2.הצוות החינוכי רשאי לקבל החלטה לגבי יציאת תלמידים לפעילויות עקב בעיות משמעת והתנהגות.

במידה וחל שינוי בעמדתכם יש להודיע לבית הספר.

 בברכה – אורלי רוזנברג

 מנהלת תיכון "המושבה"

נא לתלוש ולהעביר למחנכ/ת הכיתה – לתיק אישי

אישור השתתפות שנתי, בפעילויות תיכון "המושבה" המתקיימות מחוץ לכותלי התיכון, לשנת הלימודים תשע"ד.

תאריך תכולה – 27/8/2013

אנו הורי התלמיד/ה \_\_\_\_\_\_\_\_\_\_\_\_\_\_\_\_\_\_\_ מכיתה \_\_\_\_\_\_\_\_\_\_\_\_\_\_ מאשרים לבננו/בתנו

להשתתף במגוון הפעילויות (חוץ בית ספריות) של תיכון "המושבה" במהלך שנת הלימודים תשע"ד

חתימת ההורים : \_\_\_\_\_\_\_\_\_\_\_\_\_\_\_\_\_ שם ההורים: \_\_\_\_\_\_\_\_\_\_\_\_\_\_\_\_\_\_\_\_\_\_

**הצהרת בריאות**

**א. בבית הספר**

בית הספר:\_\_\_\_\_\_\_\_\_\_\_\_\_\_\_\_\_\_\_\_\_\_ היישוב:\_\_\_\_\_\_\_\_\_\_\_\_\_\_\_\_\_\_\_\_\_\_

אל: מחנך/ת הכיתה מר/גב'\_\_\_\_\_\_\_\_\_\_\_\_\_\_\_\_\_\_\_\_\_\_\_

מאת: הורי התלמיד/ה: \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_

 שם פרטי ושם משפחה מס' ת"ז כיתה

אני מצהיר/ה כי:

1. לא ידוע לי על מגבלות בריאותיות המונעות מבני/בתי להשתתף בפעילות הנערכת בבית הספר ומטעמו.

2. בני/בתי סובל/ת מ:\_\_\_\_\_\_\_\_\_\_\_\_\_

3. תיאור המגבלה:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. מצורף אישור רפואי שניתן על ידי: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 לתקופה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. יש לבני/לבתי מגבלות בריאותיות המונעות השתתפות מלאה/חלקית בפעילות הנדרשת בבית הספר ומטעמו, כדלקמן:

 – פעילות גופנית ושיעורי חינוך גופני

 – טיולים, מסעות

 – פעילות של"ח וגדנע

 – פעילות אחרת:\_\_\_\_\_\_\_\_\_\_\_\_

6. יש לבני/בתי מגבלה בריאותית כרונית (כגון אסטמה, סוכרת נעורים, אפילפסיה וכד').

 מצורף אישור רפואי שניתן על ידי:\_\_\_\_\_\_\_\_\_\_\_\_\_\_\_\_\_\_\_\_\_\_ לתקופה: \_\_\_\_\_\_\_\_\_\_\_\_\_\_\_\_\_\_\_\_\_

 שם, כתובת ומספר טלפון לפנייה בשעת מצוקה בגין המגבלה הבריאותית:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 . אני מאשר/ת כי ידוע לי שבמסגרת שירותי בריאות לתלמידים ניתנים חיסונים בבית הספר לפי תכנית חיסונים הנקבעת על ידי משרד הבריאות והמתפרסמת בעיתונות לקראת כל שנת לימודים.

8. אני מאשר/ת מתן חיסונים לבתי/לבני לפי תכנית זו, אלא אם אודיע בכתב על התנגדותי למחנך הכיתה או לאחות בית הספר.

9. אני מתחייב/ת להודיע למחנך הכיתה או לאחות בית הספר אם אחד מבני המשפחה הגרים עם התלמיד סובל ממצב בריאותי הכרוך בדיכוי המערכת החיסונית (כתוצאה ממחלה או מטיפול כימותרפי, למשל) ועשוי להיות מושפע ממתן החיסון לתלמיד.

10. אני מאשר/ת כי במסגרת שירותי בריאות לתלמיד יעבור/תעבור בני/בתי בדיקת רופא, אלא אם אודיע בכתב לבית-הספר על התנגדותי.

11. אני מתחייב/ת להודיע למחנך הכיתה על כל שינוי או הגבלה זמניים או קבועים שיחולו במצב הבריאות של בני/בתי.

12. אני מאשר/ת מתן מידע רלוונטי לצוות המוסד על הנושאים הכרוכים בכל הקשור למגבלה הבריאותית של בני/בתי.

 \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 תאריך שם ההורים חתימת ההורים

פרסום תמונות ותכנים באתר ביה"ס ובעתונות – מגיעה ב PDF

1. לעיונכם אתר "חוק זכויות התלמיד": [www.education.gov.il/kav\_patuach/hok.htm](http://www.education.gov.il/kav_patuach/hok.htm) [↑](#footnote-ref-1)